fi en en fi en en fi en en zh fi fi en fi fi en zh en en en fi fr de en fi en en en fi en fi tr fi es en en sl en en en fi fi fi fi fi fi fi fi en fi fi en fi en en en en en en en en en en en en en en en fa en en en en fi en en en en en en en en en en en en en en
JYX - Motorisen kontrollin mittaaminen ja toistettavuus dynaamisen tasapainotestin aikana
University of Jyväskylä | JYX Digital Repository
English  | Give feedback |
JavaScript is disabled for your browser. Some features of this site may not work without it.
Show download detailsHide download details
This publication is copyrighted. You may download, display and print it for Your own personal use. Commercial use is prohibited.
Tämän tutkimuksen tavoitteena oli selvittää, voidaanko V-aaltotekniikkaa, joka mittaa supraspinaalisen aktiivisuuden määrää tahdonalaisen lihasaktiivisuuden aikana, hyödyntää neuraalisten vasteiden mittaamisessa dynaamisen tasapainohäiriön aikana. Ensisijaisesti tutkimuksella haluttiin selvittää V-aaltotekniikan luotettavuutta kahden mittauskerran välillä. Lisäksi haluttiin ottaa selvää, voidaanko dynaamisen tasapainohäiriön aikana V-aaltotekniikalla havaita milloin neuraalinen ohjaus siirtyy spinaaliselta tasolta enemmän supraspinaaliseksi, tahdonalaiseksi motoriseksi kontrolliksi. Tutkimukseen rekrytoitiin yhteensä 18 koehenkilöä (9 naista ja 9 miestä) ikähaarukassa 30–45 vuotta. Tutkimus koostui kahdesta erillisestä mittauskerrasta, joiden aikana koehenkilöiltä mitattiin EMG-lihasaktiivisuutta sekä H-refleksiä ja V-aaltoa soleus-lihaksesta. Koehenkilöt suorittivat lyhyen alkuverryttelyn jälkeen maksimaalisen isometrisen plantaarifleksion, jonka aikana mitattiin maksimaalinen voima (MVC), voimantuottonopeus (RFD) sekä V-aalto (V/Mmax). Dynaamisissa tasapainotesteissä koehenkilöille tuotettiin 16 häiriön anterior-posterior-suuntaisia, randomisoituja sarjoja yhteensä 9 kappaletta Jyväskylän yliopiston kehittämällä moottoroidulla tasapainoalustalla. Sekä H-refleksiä että V-aaltoa mitattiin neljällä eri aikaviiveellä nilkan liikkeen alusta: 40, 70, 100 ja 130 ms. Lisäksi yksi sarja mitattiin ilman stimulaatiota, jonka avulla kerättiin raaka-EMG-dataa. Kahden erillisen mittauskerran muuttujien välinen riippuvuus (ICC) osoitti vahvaa toistettavuutta V-aallon osalta viiveillä 70 (0.869, p<0.001), 100 (0.885, p<0.001) ja 130 (0.912, p<0.001) ja viiveellä 40 saatiin hyvä korrelaatio (0.774, p=0.003). H-refleksin toistettavuus osoitti viiveellä 40 keskinkertaista (0.632, p=0.031), viiveellä 70 erinomaista (0.855, p<0.001), viiveellä 100 keskinkertaista (0.581, p=n.s.) ja viiveellä 130 hyvää (0.728, p=0.008) muuttujien välistä riippuvuutta. Koehenkilöitä keskiarvollisesti tarkasteltaessa H-refleksi oli 40 ms kohdalla tilastollisesti merkitsevästi matalampi (p<0.01) verrattuna 70, 100 ja 130 ms viiveisiin. Myös V-aalto oli vain viiveen 40 kohdalla matalampi (p<0.001) verrattuna viiveisiin 70, 100 ja 130 ms. Sekä H-refleksissä että V-aallossa ei siis havaittu tilastollisesti merkitsevää eroa viiveiden 70, 100 ja 130 ms välillä, poikkeuksena H-refleksin tilastollisesti merkitsevä (p<0.05) lievä lasku viiveiden 100 ja 130 välillä. Isometrisen plantaarifleksion aikana mitatut V/Mmax, MVC ja RFD korreloivat vahvasti kahden eri mittauskerran välillä ICC- ja p-arvojen ollessa (0.712, p=0.013), (0.974, p<0.001) ja (0.833, p<0.001), tässä järjestyksessä. Tämä tutkimus osoitti, että V-aaltotekniikan toistettavuus kahden erillisen mittauspäivän välillä dynaamisten tasapainotestien aikana on erinomainen ja että menetelmällä voidaan havaita milloin motorinen kontrolli siirtyy spinaaliselta tasolta enemmän supraspinaaliseksi aktiivisuudeksi tasapainohäiriön eri vaiheissa, vaikkakin kortikaalisen tai subkortikaalisen aktiivisuuden osuutta motoriseen kontrolliin ei V-aaltotekniikalla ole mahdollista selvittää. Menetelmää on tämän tutkimuksen tulosten perusteella jatkossa mahdollista hyödyntää supraspinaalisen aktivaation määrän arvioinnissa dynaamisen tasapainohäiriön aikana. ...
dynaaminen tasapaino H-refleksi V-aalto toistettavuus tasapaino mittausmenetelmät
Show full item record
Pro gradu -tutkielmat [24090]
Showing items with similar title or keywords.
Neuromuscular function and balance control in young and elderly subjects : effects of explosive strength training
Piirainen, Jarmo (University of Jyväskylä, 2014)
Dynaamisen tasapainotestin toistettavuus ja validointi
Eija Hartikainen. 2017. Dynaamisen tasapainotestin toistettavuus ja validointi. Liikuntabiologian tieteenalaryhmä, Jyväskylän yliopisto, Biomekaniikan Pro gradututkielma, 114s. Tasapaino on kokonaisuus, mitä ohjataan ...
Peruskoulutuskauden vaikutukset hermolihasjärjestelmän toimintaan ylikuormittuneilla ja ei-ylikuormittuneilla varusmiehillä
Tapio Rautio 2014. Peruskoulutuskauden vaikutukset hermolihasjärjestelmän toimintaan ylikuormittuneilla ja ei-ylikuormittuneilla varusmiehillä. Liikuntabiologian laitos. Jyväskylän yliopisto. Biomekaniikan Pro gradu-tutkielma, ...
Kompression ja 2 ½-viikon korkeaintensiteettisen intervalli-harjoittelun vaikutukset naisjääkiekkoilijoiden hermo-lihasjärjestelmään
Kinnunen, Juho-Ville 2015. Kompression ja 2½-viikon korkeaintensiteettisen intervalli harjoittelun vaikutukset naisjääkiekkoilijoiden hermo-lihasjärjestelmään. Liikuntabiologian laitos, Jyväskylän yliopisto. Biomekaniikan ...
Tuottojohtamisstrategian mukaisen dynaamisen hinnoittelun koettu oikeudenmukaisuus
Tuottojohtaminen on hinnoittelun ja kapasiteetinhallinnan strategia, joka pyrkii tuoton maksimointiin myyntiprosessissa, jonka ominaispiirteitä ovat rajattu kapasiteetti, satunnaisesti vaihtuva kysyntä ja tietty aikaväli, ...
Tunes and musical notes
All of JYXCollection listBy Issue DateAuthorsSubjectsPublished inDepartmentDiscipline
How to publish in JYX?
Publish Your Thesis Online
Open Science at the JYU
Unless otherwise specified, publicly available JYX metadata (excluding abstracts) may be freely reused under the CC0 waiver.